ddrg/super_eurlex huggingface dataset:
Απόφαση του Συμβουλίου

της 14ης Απριλίου 2003

για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το σύστημα οικοσημείων που πρέπει να εφαρμοστεί στη διαμετακομιστική κυκλοφορία της Πρώην Γιουγκοσλαβικής Δημοκρατίας της Μακεδονίας μέσω της Αυστρίας

(2003/278/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Η συμφωνία μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας στον τομέα των μεταφορών(3), και ιδίως το άρθρο 12 παράγραφος 3 στοιχείο β), θεσπίζει την εφαρμογή συστήματος οικοσημείων, ισοδύναμου με εκείνο που ορίζει το άρθρο 11 του πρωτοκόλλου αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση.

(2) Η Επιτροπή διαπραγματεύθηκε εξ ονόματος της Κοινότητας συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, η οποία καθορίζει τη μέθοδο υπολογισμού και τους λεπτομερείς κανόνες και διαδικασίες διαχείρισης και ελέγχου των οικοσημείων.

(3) Η συμφωνία υπογράφηκε εξ ονόματος της Κοινότητας στις 29 Οκτωβρίου 2002, με την επιφύλαξη ότι πιθανόν να συναφθεί αργότερα, σύμφωνα με την απόφαση 2003/197/EΚ του Συμβουλίου(4).

(4) Η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το σύστημα οικοσημείων που πρέπει να εφαρμοστεί στη διαμετακομιστική κυκλοφορία της Πρώην Γιουγκοσλαβικής Δημοκρατίας της Μακεδονίας μέσω της Αυστρίας.

Tο κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση(5).

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 14 Απριλίου 2003.

Για το Συμβούλιο

Ο Πρόεδρος

Α. Γιαννίτσης

(1) ΕΕ C 20 Ε της 28.1.2003, σ. 82.

(2) Γνώμη που διατυπώθηκε στις 22 Οκτωβρίου 2002 (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 348 της 18.12.1997, σ. 170.

(4) ΕΕ L 75 της 21.3.2003, σ. 33.

(5) ΕΕ L 75 της 21.3.2003, σ. 34.
Απόφαση του Συμβουλίου

της 18ης Φεβρουαρίου 2003

για τη σύναψη συμφωνίας υπό μορφή ανταλλαγής επιστολών με το Ηνωμένο Βασίλειο της Μεγάλης Βρετανίας και της Βόρειας Ιρλανδίας, εξ ονόματος της Νήσου του Μαν, και της Ευρωπαϊκής Κοινότητας, για την επέκταση, στη Νήσο του Μαν, της νομικής προστασίας των βάσεων δεδομένων που προβλέπεται στο κεφάλαιο ΙΙΙ της οδηγίας 96/9/EΚ

(2003/239/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/9/EΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων(1), και ιδίως το άρθρο 11 παράγραφος 3,

την πρόταση της Επιτροπής(2),

Εκτιμώντας τα ακόλουθα:

(1) Το δικαίωμα που προβλέπεται στο άρθρο 7 της οδηγίας 96/9/EΚ εφαρμόζεται σε βάσεις δεδομένων των οποίων οι κατασκευαστές ή δικαιούχοι προστατεύονται βάσει του άρθρου 11 παράγραφοι 1 και 2 της εν λόγω οδηγίας.

(2) Η νομοθεσία της Νήσου του Μαν για την προστασία των βάσεων δεδομένων είναι σύμφωνη με τις διατάξεις της οδηγίας 96/9/EΚ και προσφέρει ισοδύναμη προστασία με εκείνη που προβλέπεται στο κεφάλαιο III. Η Νήσος του Μαν πρoτίθεται να επεκτείνει την εφαρμογή της εν λόγω νομοθεσίας στους υπηκόους των κρατών μελών της Ευρωπαϊκής Ένωσης, τα φυσικά πρόσωπα που έχουν τη συνήθη διαμονή τους στην επικράτεια κράτους μέλους και τις εταιρείες ή επιχειρήσεις που έχουν συσταθεί σύμφωνα με τη νομοθεσία κράτους μέλους και έχουν την καταστατική τους έδρα, την κεντρική τους διοίκηση ή την κύρια εγκατάστασή τους σε κράτος μέλος.

(3) Συνεπώς, η νομοθεσία της Νήσου του Μαν πληροί τις προϋποθέσεις για επέκταση της προστασίας που προβλέπεται στο κεφάλαιο ΙΙΙ της οδηγίας 96/9/ΕΚ. Η επέκταση όμως της προστασίας δεν θα πρέπει να υπερβαίνει την προβλεπόμενη στο άρθρο 10 της οδηγίας 96/9/ΕΚ.

(4) Η συμφωνία, υπό μορφή ανταλλαγής επιστολών, που επεκτείνει την προστασία που προβλέπεται στο κεφάλαιο ΙΙΙ της οδηγίας 96/9/ΕΚ στη Νήσο του Μαν, θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ του Ηνωμένου Βασιλείου της Μεγάλης Βρετανίας και της Βόρειας Ιρλανδίας, εξ ονόματος της Νήσου του Μαν, και της Ευρωπαϊκής Κοινότητας για την επέκταση της νομικής προστασίας των βάσεων δεδομένων που προβλέπεται στο κεφάλαιο ΙΙΙ της οδηγίας 96/9/ΕΚ εγκρίνεται εξ ονόματος της Κοινότητας.

Το κείμενο της συμφωνίας υπό μορφή ανταλλαγής επιστολών περιλαμβάνεται στο παράρτημα.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την επιστολή προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας προκειμένου να εκφρασθεί η συγκατάθεση της Κοινότητας για τη δέσμευσή της.

Βρυξέλλες, 18 Φεβρουαρίου 2003.

Για το Συμβούλιο

Ο Πρόεδρος

Ν. Χριστοδουλάκης

(1) ΕΕ L 77 της 27.3.1996, σ. 20.

(2) ΕΕ C 331 Ε της 31.12.2002, σ. 313.
Απόφαση του Συμβουλίου

της 27ης Μαρτίου 2003

για το διορισμό ενός αναπληρωματικού μέλους στην Επιτροπή των Περιφερειών

(2003/233/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας:

(1) την απόφαση 2002/60/ΕΚ του Συμβουλίου, της 22ας Ιανουαρίου 2002, για το διορισμό των τακτικών και αναπληρωματικών μελών της Επιτροπής των Περιφερειών·

(2) ότι, μετά την παραίτηση του κ. Gustav-Adolf STANGE, η οποία γνωστοποιήθηκε στο Συμβούλιο στις 18 Δεκεμβρίου 2002, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Hans-Georg KLUGE (υφυπουργός δικαιοσύνης και ευρωπαϊκών υποθέσεων του Βρανδεμβούργου) διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Gustav-Adolf STANGE και για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 27 Μαρτίου 2003.

Για το Συμβούλιο

Ο Πρόεδρος

Μ. Στρατάκης
Απόφαση της Επιτροπής

της 7ης Μαρτίου 2003

για καθορισμό για το έτος 2003 ενδεικτικής κατανομής μεταξύ των κρατών μελών των πόρων του κοινοτικού Ταμείου Καπνού για τη χρηματοδότηση των μέτρων που αναφέρονται στα άρθρα 13 και 14 του κανονισμού (ΕΚ) αριθ. 2182/2002

[κοινοποιηθείσα υπό τον αριθμό Ε(2003) 704]

(2003/161/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 546/2002(2), και ιδίως το άρθρο 14α,

Εκτιμώντας τα ακόλουθα:

(1) Τα άρθρα 13 και 14 του κανονισμού (ΕΚ) αριθ. 2182/2002 της Επιτροπής, της 6ης Δεκεμβρίου 2002, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το κοινοτικό Ταμείο Καπνού(3) προβλέπει μέτρα για την προώθηση του επαναπροσανατολισμού της παραγωγής καπνού. Τα μέτρα αυτά χρηματοδοτούνται από το κοινοτικό Ταμείο Καπνού το οποίο συστήνεται από το άρθρο 13 του κανονισμού (ΕΟΚ) αριθ. 2075/92.

(2) Το συνολικό ποσό που είναι διαθέσιμο για το κοινοτικό Ταμείο Καπνού, για το 2003, ανέρχεται σε 19 εκατ. ευρώ, από τα οποία τα μισά πρέπει να χρησιμοποιηθούν για τη χρηματοδότηση ειδικών μέτρων που θα βοηθήσουν τους καπνοπαραγωγούς να στραφούν σε άλλες καλλιέργειες ή άλλες οικονομικές δραστηριότητες που δημιουργούν θέσεις απασχόλησης καθώς και για τη χρηματοδότηση σχετικών μελετών.

(3) Ως εκ τούτου, είναι αναγκαίο να καθοριστεί η κατανομή στα κράτη μέλη τα οποία αφορά το διαθέσιμο ποσό σύμφωνα με το άρθρο 17 παράγραφος 2 του κανονισμού (ΕΚ) αριθ. 2182/2002.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης καπνού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ενδεικτική κατανομή μεταξύ των κρατών μελών των πόρων του κοινοτικού Ταμείου Καπνού για τη χρηματοδότηση των μέτρων που αναφέρονται στα άρθρα 13 και 14 του κανονισμού (ΕΚ) αριθ. 2182/2002 είναι, για το 2003, αυτή που καθορίζεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Μαρτίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 215 της 30.7.1992, σ. 70.

(2) ΕΕ L 84 της 28.3.2002, σ. 4.

(3) ΕΕ L 331 της 7.12.2002, σ. 16.

ΠΑΡΑΡΤΗΜΑ

Η ΕΝΔΕΙΚΤΙΚΗ ΚΑΤΑΝΟΜΗ ΣΤΑ ΚΡΆΤΗ ΜΕΛΗ ΤΩΝ ΧΡΗΜΑΤΟΔΟΤΙΚΩΝ ΠΟΡΩΝ ΤΟΥ ΚΟΙΝΟΤΙΚΟΥ ΤΑΜΕΙΟΥ ΚΑΠΝΟΥ ΓΙΑ ΤΟ ΕΤΟΣ 2003

>ΘΕΣΗ ΠΙΝΑΚΑ>
Απόφαση του Συμβουλίου

της 10ης Δεκεμβρίου 2002

για το διορισμό αναπληρωματικού μέλους στην Επιτροπή των Περιφερειών

(2003/39/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. J.W. van der SLUYS, η οποία κοινοποιήθηκε στο Συμβούλιο στις 22 Αυγούστου 2002, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της ολλανδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Bas VERKERK διορίζεται τακτικό μέλος της Επιτροπής των Περιφερειών, εις αντικατάσταση του κ. J.W. van der SLUYS, για το υπόλοιπο της θητείας του προκατόχου του, δηλαδή έως τις 25 Ιανουαρίου 2006.

Βρυξέλλες, 10 Δεκεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ L 24 της 26.1.2002, σ. 38.
Διορθωτικό στην απόφαση 2003/460/ΕΚ της Επιτροπής, της 20ής Ιουνίου 2003, σχετικά με έκτακτα μέτρα όσον αφορά τα καυτά τσίλι και τα προϊόντα καυτών τσίλι

(Επίσημη Εφημερίδα της Ευρωπαϊκής Ένωσης L 154 της 21ης Ιουνίου 2003)

Στη σελίδα 115, άρθρο 2 παράγραφος 1:

αντί: "[...] CAS αριθ. 842-07-09",

διάβαζε: "[...] CAS αριθ. 842-07-9".
Διορθωτικό στην απόφαση αριθ. 253/2003/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2003, για τη θέσπιση προγράμματος δράσης για τα τελωνεία στην Κοινότητα (Τελωνεία 2007)

(Επίσημη Εφημερίδα της Ευρωπαϊκής Ένωσης L 36 της 12ης Φεβρουαρίου 2003)

Στο εξώφυλλο και στη σελίδα 1, στον τίτλο της απόφασης, και στη σελίδα 6, στον τελικό τύπο:

αντί:

11 Φεβρουαρίου 2003

διάβαζε:

6 Φεβρουαρίου 2003.
Απόφαση της Επιτροπής

της 16ης Δεκεμβρίου 2002

σχετικά με τη συνέχιση των κοινοτικών συγκριτικών εξετάσεων και δοκιμών στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare και Euphorbia fulgens βάσει της οδηγίας 98/56/EΚ του Συμβουλίου

(Κείμενο που παρουσιάζει ενδιαφέρον για τον ΕΟΧ)

(2002/982/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 98/56/EΚ του Συμβουλίου, της 20ής Ιουλίου 1998, σχετικά με την εμπορία του πολλαπλασιαστικού υλικού των καλλωπιστικών φυτών(1),

την απόφαση 2001/898/ΕΚ της Επιτροπής, της 12ης Δεκεμβρίου 2001, περί καθορισμού των ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό των καλλωπιστικών φυτών βάσει της οδηγίας 98/56/EΚ(2), και ιδίως το άρθρο 2,

Εκτιμώντας τα ακόλουθα:

(1) Η απόφαση 2001/898/EΚ προβλέπει τις ρυθμίσεις για τις συγκριτικές εξετάσεις και δοκιμές που πρέπει να γίνουν βάσει της οδηγίας 98/56/EΚ όσον αφορά τα καλλωπιστικά φυτά Chamaecyparis, Ligustrum vulgare και Euphorbia fulgens από το 2002 έως το 2004.

(2) Οι εξετάσεις και δοκιμές που έγιναν κατά το 2002 θα πρέπει να συνεχιστούν και το 2003,

ΑΠΟΦΑΣΙΖΕΙ:

Άρθρο μόνο

Οι κοινοτικές συγκριτικές εξετάσεις και δοκιμές οι οποίες ξεκίνησαν το 2002 στο πολλαπλασιαστικό υλικό των καλλωπιστικών φυτών Chamaecyparis, Ligustrum vulgare και Euphorbia fulgens θα συνεχιστούν και κατά το 2003 σύμφωνα με την απόφαση 2002/898/EΚ.

Βρυξέλλες, 16 Δεκεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 226 της 13.8.1998, σ. 16.

(2) ΕΕ L 331 της 15.12.2001, σ. 101.
Απόφαση της Επιτροπής

της 25ης Νοεμβρίου 2002

για την τροποποίηση της απόφασης 2001/556/EK, όσον αφορά τον Καναδά, για τη ζελατίνη με προορισμό την κατανάλωση από τον άνθρωπο

[κοινοποιηθείσα υπό τον αριθμό Ε(2002) 4540]

(Κείμενο που παρουσιάζει ενδιαφέρον για τον ΕΟΧ)

(2002/926/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/EΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/EΚ(2), και ιδίως το άρθρο 2 παράγραφος 4,

Εκτιμώντας τα ακόλουθα:

(1) Με την απόφαση 2001/556/EΚ της Επιτροπής, της 11ης Ιουλίου 2001, για την κατάρτιση προσωρινών πινάκων εγκαταστάσεων τρίτων χωρών, από τις οποίες τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο(3), καταρτίσθηκαν προσωρινοί κατάλογοι τρίτων χωρών που επιτρέπουν τις εισαγωγές ζελατίνης με προορισμό την κατανάλωση από τον άνθρωπο.

(2) Ο Καναδάς απέστειλε το όνομα μιας εγκατάστασης που παράγει ζελατίνη με προορισμό την κατανάλωση από τον άνθρωπο και για την οποία οι αρμόδιες αρχές πιστοποιούν ότι είναι σύμφωνη με τους κοινοτικούς κανόνες.

(3) Συνεπώς, μπορεί να καταρτισθεί για τον Καναδά προσωρινός κατάλογος που περιλαμβάνει την εν λόγω εγκατάσταση. Ως εκ τούτου, πρέπει να τροποποιηθεί η απόφαση 2001/556/EΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 2001/556/EΚ, προστίθεται η ακόλουθη σειρά:

"País: CANADÁ/Land: CANADA/Land: KANADA/Χώρα: ΚΑΝΑΔΑΣ/Country: CANADA/Pays: CANADA/Paese: CANADA/Land: CANADA/País: CANADÁ/Maa: KANADA/Land: KANADA"

Άρθρο 2

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 25 Νοεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 2 της 5.1.2001, σ. 21.

(3) ΕΕ L 200 της 25.7.2001, σ. 23.
Απόφαση της Επιτροπής

της 24ης Ιουνίου 2002

για την τροποποίηση της απόφασης 1999/120/EΚ για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων, όσον αφορά την Ουκρανία

[κοινοποιηθείσα υπό τον αριθμό Ε(2002) 2226]

(Κείμενο που παρουσιάζει ενδιαφέρον για τον ΕΟΧ)

(2002/483/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/EΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/EΚ(2), και ιδίως το άρθρο 2 παράγραφος 4,

Εκτιμώντας τα ακόλουθα:

(1) Με την απόφαση 1999/120/EΚ της Επιτροπής(3), όπως τροποποιήθηκε τελευταία από την απόφαση 2000/80/EΚ(4), καταρτίστηκαν προσωρινοί κατάλογοι εγκαταστάσεων τρίτων χωρών που παράγουν έντερα ζώων.

(2) Η Ουκρανία απέστειλε το όνομα μιας εγκατάστασης που παράγει έντερα ζώων και για τα οποία οι αρμόδιες αρχές πιστοποιούν ότι είναι σύμφωνη με τους κοινοτικούς κανόνες.

(3) Συνεπώς, μπορεί να καταρτιστεί για την Ουκρανία προσωρινός κατάλογος αυτής της εγκατάστασης που παράγει έντερα ζώων. Ως εκ τούτου, πρέπει να τροποποιηθεί η απόφαση 1999/120/EΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 1999/120/EΚ προστίθεται η ακόλουθη σειρά για την Ουκρανία:

País: Ucrania/Land: Ukraine/Land: Ukraine/Χώρα: Ουκρανία/Country: Ukraine/Pays: Ukraine/Paese: Ucraina/Land: Oekraine/País: Ucrânia/Maa: Ukraina/Land: Ukraina

>ΘΕΣΗ ΠΙΝΑΚΑ>

Άρθρο 2

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 24 Ιουνίου 2002.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 2 της 5.1.2001, σ. 21.

(3) ΕΕ L 36 της 10.2.1999, σ. 21.

(4) ΕΕ L 30 της 4.2.2000, σ. 41.
Απόφαση του Συμβουλίου

της 3ης Δεκεμβρίου 2002

για την παράταση της διάρκειας εφαρμογής της απόφασης 2000/185/ΕΚ, με την οποία επιτρέπεται στα κράτη μέλη να εφαρμόσουν μειωμένο συντελεστή ΦΠΑ σε ορισμένες υπηρεσίες υψηλής έντασης εργατικού δυναμικού, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ

(2002/954/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση(1), και ιδίως το άρθρο 28 παράγραφος 6,

την πρόταση της Επιτροπής,

Εκτιμώντας τα ακόλουθα:

(1) Δυνάμει της απόφασης 2000/185/ΕΚ του Συμβουλίου(2), το Βέλγιο, η Ελλάδα, η Ισπανία, η Γαλλία, η Ιταλία, το Λουξεμβούργο, οι Κάτω Χώρες, η Πορτογαλία και το Ηνωμένο Βασίλειο μπορούν να εφαρμόσουν, έως τις 31 Δεκεμβρίου 2002, μειωμένο συντελεστή ΦΠΑ στις υπηρεσίες υψηλής έντασης εργατικού δυναμικού για τις οποίες είχαν υποβάλει αίτηση.

(2) Με βάση τις εκθέσεις που συντάσσουν, πριν από την 1η Οκτωβρίου 2002, τα κράτη μέλη που έχουν θέσει σε εφαρμογή αυτούς τους μειωμένους συντελεστές ΦΠΑ, η Επιτροπή πρέπει να υποβάλει, πριν από τις 31 Δεκεμβρίου 2002, στο Ευρωπαϊκό Κοινοβούλιο και στο Συμβούλιο, έκθεση συνολικής αξιολόγησης, ενδεχομένως συνοδευόμενη από πρόταση που θα επιτρέπει να αποφασισθεί οριστικά ο συντελεστής που θα εφαρμόζεται στις υπηρεσίες υψηλής έντασης εργατικού δυναμικού.

(3) Λαμβανομένων υπόψη των προθεσμιών που είναι αναγκαίες για να γίνει μια συνολική και εμπεριστατωμένη αξιολόγηση των εθνικών εκθέσεων, παρατάθηκε η ανώτατη περίοδος εφαρμογής που προβλέπεται, για το συγκεκριμένο μέτρο, από την οδηγία 77/388/ΕΟΚ.

(4) Θα πρέπει να παραταθεί επίσης η διάρκεια εφαρμογής της απόφασης 2000/185/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/185/ΕΚ τροποποιείται ως εξής:

1. Στο άρθρο 1, πρώτο εδάφιο, οι όροι "τριών ετών, από 1ης Ιανουαρίου 2000 έως 31η Δεκεμβρίου 2002" αντικαθίστανται από τους όρους "τεσσάρων ετών, από την 1η Ιανουαρίου 2000 έως την 31η Δεκεμβρίου 2003".

2. Στο άρθρο 3, δεύτερο εδάφιο, η ημερομηνία "31 Δεκεμβρίου 2002" αντικαθίσταται από την ημερομηνία "31 Δεκεμβρίου 2003".

Άρθρο 2

Η παρούσα απόφαση απευθύνεται στο Βασίλειο του Βελγίου, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Μέγα Δουκάτο του Λουξεμβούργου, στο Βασίλειο των Κάτω Χωρών, στην Πορτογαλική Δημοκρατία και στο Ηνωμένο Βασίλειο της Μεγάλης Βρετανίας και Βόρειας Ιρλανδίας.

Βρυξέλλες, 3 Δεκεμβρίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 145 της 13.6.1977, σ. 1· οδηγία όπως τροποποιήθηκε τελευταία από την οδηγία 2002/38/ΕΚ (ΕΕ L 128 της 15.5.2002, σ. 41).

(2) ΕΕ L 59 της 4.3.2000, σ. 10.
Απόφαση του Συμβουλίου

της 8ης Οκτωβρίου 2002

για την τροποποίηση της απόφασης 98/566/EΚ, για τη σύναψη συμφωνίας για αμοιβαία αναγνώριση μεταξύ της Ευρωπαϊκής Κοινότητας και του Καναδά

(2002/802/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, το άρθρο 300 παράγραφος 3 πρώτο εδάφιο πρώτη πρόταση και το άρθρο 300 παράγραφος 4,

την πρόταση της Επιτροπής,

Εκτιμώντας τα ακόλουθα:

(1) Για να εξασφαλιστεί η αποτελεσματική λειτουργία της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και του Καναδά(1) (εφεξής καλούμενη "συμφωνία") είναι αναγκαίο να τροποποιηθεί η απόφαση 98/566/ΕΚ(2) προκειμένου να εξουσιοδοτηθεί η Επιτροπή να λάβει όλα τα απαραίτητα μέτρα για τη λειτουργία της συμφωνίας.

(2) Το Συμβούλιο θα πρέπει να διατηρήσει την αρμοδιότητα να αποφασίζει για την καταγγελία των τομεακών παραρτημάτων,

ΑΠΟΦΑΣΙΖΕΙ:

Άρθρο μόνο

Το άρθρο 3 της απόφασης 98/566/ΕΚ αντικαθίσταται από το ακόλουθο κείμενο: "Άρθρο 3

1. Η Επιτροπή, επικουρούμενη από την ειδική επιτροπή που ορίζεται από το Συμβούλιο, εκπροσωπεί την Κοινότητα στη μεικτή επιτροπή και στις μεικτές τομεακές ομάδες που θεσπίζονται βάσει των τομεακών παραρτημάτων, όπως προβλέπεται στα άρθρα XI και XII της συμφωνίας. Η Επιτροπή προβαίνει, ύστερα από διαβούλευση με την ειδική αυτή επιτροπή, στους διορισμούς, στις κοινοποιήσεις, στις ανταλλαγές πληροφοριών και στις αιτήσεις για ενημέρωση που ορίζονται στη συμφωνία.

2. Η θέση της Κοινότητας όσον αφορά τις αποφάσεις που πρέπει να ληφθούν από τη μεικτή επιτροπή καθορίζεται, όσον αφορά την καταγγελία των τομεακών παραρτημάτων σύμφωνα με το άρθρο XIX παράγραφος 2, από το Συμβούλιο, το οποίο αποφασίζει με ειδική πλειοψηφία κατόπιν προτάσεως της Επιτροπής.

3. Η θέση της Κοινότητας στη μεικτή επιτροπή ή, ενδεχομένως, στις μεικτές τομεακές ομάδες, σε όλες τις υπόλοιπες περιπτώσεις καθορίζεται από την Επιτροπή ύστερα από διαβούλευση με την ειδική επιτροπή που αναφέρεται στην παράγραφο 1."

Λουξεμβούργο, 8 Οκτωβρίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 280 της 16.10.1998, σ. 3.

(2) ΕΕ L 280 της 16.10.1998, σ. 1.
Απόφαση του Συμβουλίου

της 23ης Σεπτεμβρίου 2002

για το διορισμό ενός αναπληρωματικού μέλους στην Επιτροπή των Περιφερειών

(2002/774/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι, μετά την παραίτηση της κας Margherita COGO, η οποία γνωστοποιήθηκε στο Συμβούλιο στις 25 Απριλίου 2002, έμεινε κενή μία θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Carlo ANDREOTTI διορίζεται αναπληρωματικό μέλος της Επιτροπής των Περιφερειών σε αντικατάσταση της κας Margherita COGO, και για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 23 Σεπτεμβρίου 2002.

Για το Συμβούλιο

Ο Πρόεδρος

M. Fischer Boel

(1) ΕΕ L 24 της 26.1.2002, σ. 24.